Diari Oficial de la Generalitat Valenciana


Sumari del DOGV 7501, del 09-04-2015 (2015/2900)

RESOLUCIÓ de 5 de febrer de 2015, de la Direcció General d'Energia, per la qual s'atorga a Gas Natural Cegas, SA, una autorització administrativa prèvia per a la construcció d'una xarxa de distribució de gas natural en el municipi d'Atzeneta d'Albaida, per a la seua gasificació, i s'aprova el seu projecte d'execució. Expedient número CBREDE/2012/10/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7501

Data del DOGV
:   09-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2900


Data del document
:   05-02-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Atzeneta d'Albaida
    * empresa privada

RESOLUCIÓ de 5 de febrer de 2015, de la Direcció General d'Energia, per la qual s'atorga a Gas Natural Cegas, SA, una autorització administrativa prèvia per a la construcció d'una xarxa de distribució de gas natural en el municipi d'Atzeneta d'Albaida, per a la seua gasificació, i s'aprova el seu projecte d'execució. Expedient número CBREDE/2012/10/46. [2015/2900]  
Antecedents de fet  
  
Amb data 21 de juny de 2012, Gas Natural Cegas, SA, a través d'un representant degudament acreditat, va presentar davant del Servici Territorial d'Energia de València un escrit en el qual sol·licitava:  
- Autorització administrativa per a la construcció d'una xarxa de distribució de gas natural en el municipi d'Atzeneta d'Albaida, província de València, per a la seua gasificació.  
- Aprovació del projecte tècnic d'execució.  
Juntament amb l'escrit de presentació d'estes peticions s'acompanyava la documentació següent:  
- Projecte tècnic, firmat per un tècnic competent, acompanyat de la declaració responsable corresponent, subscrita el 18 de juny de 2012.  
- Separates tècniques per a l'obtenció del condicionat tècnic de:  
Ajuntament d'Atzeneta d'Albaida.  
Diputació de València. Àrea de carreteres.  
Confederació Hidrogràfica del Xúquer.  
Iberdrola Distribución Eléctrica, SAU.  
Telefónica, SA.  
Posteriorment, aporta la documentació següent:  
- Addenda a la separata de l'Ajuntament d'Atzeneta d'Albaida.  
- Addenda a la separata de la Diputació de València.  
- Informe tècnic d'esmenes al projecte.  
El procediment administratiu corresponent a esta sol·licitud ha sigut tramitat amb l'expedient de referència CBREDE/2012/10/46, incoat pel Servici Territorial d'Energia de València a este efecte.  
La sol·licitud d'autorització administrativa de la instal·lació, juntament amb el projecte d'execució, han sigut objecte d'informació pública durant el termini de vint dies en:  
- El Diari Oficial de la Comunitat Valenciana del 20 de setembre de 2012 (DOCV 6866).  
- El Butlletí Oficial de la Província de València de l'1 d'octubre de 2012 (BOPV 234).  
- Els diaris El País i La Razón, en la seua edició de la Comunitat Valenciana, del 28 de desembre de 2012.  
D'acord amb la documentació que hi ha en l'expedient, no han sigut presentades al·legacions.  
Conforme al procediment reglamentàriament establit, a fi que en el termini de vint dies presentaren la seua conformitat o oposició a l'autorització sol·licitada i emeteren, si era procedent, els condicionats tècnics oportuns al projecte tècnic de la instal·lació, amb data 25 de juliol de 2012 es va remetre una separata d'este, referida a la part corresponent de la instal·lació, a les següents administracions, organismes i empreses de servici públic o d'interés general, els béns o drets de les quals a càrrec seu puguen ser afectats per esta, amb el resultat que, en síntesi, es detalla:  
- Ajuntament d'Atzeneta d'Albaida. En contestació a l'escrit formulat per l'Ajuntament amb data de 26 de setembre de 2012, l'empresa peticionària presenta una addenda a la separata amb data d'11 de desembre de 2012, i s'ha traslladat a l'Ajuntament amb data de 8 de febrer de 2013, sense que conste en l'expedient contestació a este efecte.  
  
- Diputació de València. En data de 27 de novembre de 2012 té entrada un informe tècnic del Servici de Conservació i Explotació de la Diputació. En resposta a este, l'empresa peticionària presenta una addenda a la separata amb data de 24 de gener de 2013, i trasllada a la Diputació que presenta un informe tècnic nou a este efecte amb data d'entrada de 6 de març de 2013. Este informe és acceptat per l'empresa peticionària amb data de 30 d'abril de 2013.  
- Confederació Hidrogràfica del Xúquer. Amb data de 24 de setembre de 2012, té entrada un escrit d'autorització de l'organisme indicat per a l'encreuament subterrani de llit públic amb condicionat particular i general, que és acceptat per l'empresa peticionària amb data de 9 de novembre de 2012.  
- Iberdrola. En data de 22 de novembre de 2012, presenta un informe favorable condicionat, que resulta acceptat per l'interessat amb data de 21 de gener de 2013.  
- Telefónica, SA. En data de 13 d'agost de 2012, té entrada un informe favorable condicionat, que resulta acceptat per l'empresa peticionària amb data de 28 de setembre de 2012.  
Les instal·lacions l'autorització de les quals se sol·licita constituïxen instal·lacions de distribució de gas natural.  
El sol·licitant, Gas Natural Cegas, SA, està inscrit amb en el número 7 en el registre administratiu de distribuïdors de combustibles gasosos per canalització del Ministeri d'Indústria, Energia i Turisme.  
  
La finalitat que es perseguix amb la construcció de les instal·lacions és dotar d'infraestructura gasista el municipi d'Atzeneta d'Albaida, per a poder reforçar el subministrament de gas natural per a usos industrials i consum domèstic de la zona, segons la sol·licitud i la documentació presentades.  
El punt de connexió de les instal·lacions sol·licitades per l'empresa peticionària es troba en el gasoducte amb MOP 16 bar, propietat de Gas Natural Cegas, SA, existent al nord del municipi d'Atzeneta d'Albaida.  
  
En el projecte consta delimitada la zona geogràfica per a la qual se sol·licita l'autorització administrativa (plànol P-PAA 01 Rev. 0, annex a esta resolució).  
Consta en l'expedient un informe favorable del Servici Territorial d'Energia de València, òrgan encarregat de la instrucció de l'expedient. i una proposta de resolució del Servici d'Energia i de la Subdirecció General d'Energia i Mines adscrits a este centre directiu.  
  
Fonaments de dret  
  
La instrucció i la resolució d'este procediment administratiu correspon a la Generalitat, atés que la instal·lació objecte d'este està radicada íntegrament en territori de la Comunitat Valenciana i no està enquadrada en les previstes que són competència de l'Administració General de l'Estat, d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 2.1.a de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 193/2013, de 20 de desembre, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució d'este procediment.  
  
D'acord amb el que disposa l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen una autorització administrativa prèvia.   
D'acord amb l'article 70.1 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i els procediments d'autorització de gas natural, les instal·lacions de distribució de gas natural, la construcció o l'establiment d'estes requerix l'aprovació del projecte d'execució o del seu detall.  
Els sol·licitants d'autoritzacions d'instal·lacions de distribució de gas natural han de posseir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.  
  
D'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la zona indicada que ha d'assumir l'empresa sol·licitant i el termini per a l'execució de les instal·lacions assenyalades i la seua caracterització.  
Considerant el que disposa el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del Sector d'Hidrocarburs, i el capítol II, «Autoritzacions per a la construcció, l'ampliació, la modificació i l'explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural; este últim, per ser dret supletori a la Comunitat Valenciana, atés que no té regulació autonòmica en matèria de procediment d'autorització d'instal·lacions de distribució de gas natural canalitzat.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Gas Natural Cegas, SA, autorització administrativa prèvia per a la construcció d'una xarxa de distribució de gas natural canalitzat en el municipi d'Atzeneta d'Albaida, província de València, per a la seua gasificació, les característiques principals de la qual són:  
  
CARACTERÍSTIQUES GENERALS  
Tipus de gas a transportar Gas natural (segona família), amb els requisits mínims de qualitat vigents en cada moment.  
Municipis afectats Atzeneta d'Albaida.  
1. ESTACIÓ DE REGULACIÓ I MESURA (ERM)  
Identificació  
de l'ERM Mòdul aeri (MOP 16 / MOP 0,4).  
Ubicació Entrada nord del nucli urbà d'Atzeneta d'Albaida segons el plànol P-PT 01 Rev. 0, «Projecte d'autorització administrativa per al subministrament de gas natural en el terme municipal d'Atzeneta d'Albaida. Plànol de traçat» annex a esta resolució.  
Punt de connexió Xarxa MOP 16 bar en el gasoducte existent al nord del municipi d'Atzeneta d'Albaida.  
Tipus d'instal·lació ERM APA-16 / GVO 6900  
Tipus comptador G-600-6»  
Q m³(n)/h 1000  
Pressió d'entrada   
(bar) 16  
Pressió d'eixida (bar) 0,4  
Diàmetre línies entrada/eixida (??) 2/6  
Sistema de   
calfament No  
Equipament   
telemàtic Sí  
Nombre de línies 2  
Tipologia i dimensions Armari de regulació metàl·lic APA-16 / UHW 2141 de 1750 x 1700 x 650 mm, sobre una base de formigó de 1950 x 850 mm.  
2. XARXA DE DISTRIBUCIÓ  
Punts de connexió inicial i final Xarxa MOP 16 bar.  
Punt inicial: xarxa existent MOP 16 bar al nord del municipi d'Atzeneta d'Albaida, segons el plànol P-PT 01 Rev. 0, «Projecte d'autorització administrativa per al subministrament de gas natural en el terme municipal d'Atzeneta d'Albaida. Plànol de traçat, annex a esta resolució».  
Punt final: ERM.  
  
Xarxa MOP 0,4 bar.  
Punt inicial: ERM.  
Punt final: punts de subministrament.  
  
Longitud i diàmetre nominal La xarxa autoritzada tindrà una longitud total de 2.887 metres, segons el detall següent:  
Xarxa MOP 16 bar:  
16 metres de xarxa de 4» de diàmetre.  
4 metres de xarxa de 2» de diàmetre.  
Xarxa MOP 0,4 bar:  
641 metres de xarxa de diàmetre 160 mm.  
594 metres de xarxa de diàmetre 110 mm.  
1314 metres de xarxa de diàmetre 90 mm.  
318 metres de xarxa de diàmetre 63 mm.  
  
Zona geogràfica autoritzada Segons el plànol P-PAA 01 Rev. 0, «Projecte d'autorització administrativa per al subministrament de gas natural en el terme municipal d'Atzeneta d'Albaida. Plànol d'àrea d'autorització», annex a esta resolució.  
  
En l'àrea geogràfica autoritzada l'empresa peticionària estarà obligada a realitzar, en els terminis i les condicions establits normativament, les connexions de nous consumidors o ampliació dels existents que se'ls plantegen, sense perjuí dels règims d'autorització i econòmics que siguen d'aplicació a les connexions indicades.  
Compromisos d'expansió de la xarxa autoritzada L'execució del projecte d'implantació del subministrament de gas natural es realitzarà en dos fases a desenrotllar en 12 mesos segons el plànol P-PAA 01 Rev. 0, «Projecte d'autorització administrativa per al subministrament de gas natural en el terme municipal d'Atzeneta d'Albaida. Plànol d'àrea d'autorització», annex a esta resolució, i detall següent:  
Fase 1a. 6 mesos. Zona nord del terme municipal d'Atzeneta d'Albaida.  
Fase 2a. 6 mesos. Zona sud del terme municipal d'Atzeneta d'Albaida.  
Traçat Canalització de gas natural des del gasoducte existent al nord de la població amb MOP 16 bar, per mitjà de 16 m de canonada d'acer de 4» de diàmetre i 4 m de canonada d'acer de 2» de diàmetre fins a la nova estació de regulació ERM MOP 16 bar / MOP 0,4 bar d'on ix la xarxa en MOP 0,4 bar.  
  
El ramal principal eixirà des de l'ERM i es dirigirà pels carrers principals del municipi. D'este ramal es desenrotllaran les xarxes secundàries d'on eixiran les connexions; tot això segons el plànol P-PT 01 Rev. 0, «Projecte d'autorització administrativa per al subministrament de gas natural en el terme municipal d'Atzeneta d'Albaida. Plànol de traçat», annex a esta resolució.  
Tipus constructiu Canalització soterrada en rasa.  
Pressió màx. operació MOP (bar) MOP 16 bar i MOP 0,4 bar, segons el tipus de xarxa.  
Pressió de garantia (bar) La pressió mínima a garantir en els diferents punts de la xarxa és de 0,05 bar en els trams amb MOP 0,4 bar i de 3 bar en els trams amb MOP 16 bar (segons article 65.2 del Reial Decret 1434/2002).  
Material Xarxa MOP 16 bar: acer al carboni qualitat Gr. L245 segons UNE EN 10746-2.  
Xarxa MOP 0,4 bar: polietilé PE100 segons UNE EN 1555-1.  
Grossària Xarxa MOP 16 bar: 3,6 mm i 3,2 mm (per a canonada de Ø4» i Ø2», respectivament).  
Xarxa MOP 0,4 bar: SDR (diàmetre/grossària): 17,6.  
Elements auxiliars Vàlvules de sectorització, T de presa en càrrega i resta d'accessoris necessaris per a la correcta funcionalitat de la xarxa.  
  
  
El pressupost final, segons el projecte presentat, puja a dos-cents seixanta-tres mil sis-cents onze euros amb tretze cèntims d'euro (263.611,13 ?).  
Esta autorització administrativa s'atorga a l'empara del que disposa la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de cinc mil dos-cents setanta-dos euros amb vint-i-dos cèntims (5.272,22 ?), import del dos per cent (2 %) del pressupost total de les instal·lacions afectades que figuren en esta resolució, per a garantir el compliment de les seues obligacions, tal com assenyala l'article 82 del Reial Decret 1434/2002, de 27 de desembre.  
  
Esta fiança es constituirà a favor de la Direcció General d'Energia en la Tresoreria del Servici Territorial de València de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació d'esta resolució, el titular haurà de presentar, en el Servici Territorial d'Energia de València, la carta de pagament resguard emesa per la tresoreria assenyalada, com a acreditació del compliment de l'obligació indicada.  
La fiança serà tornada al titular d'esta autorització, amb sol·licitud prèvia, una vegada que, davant del Servici Territorial d'Energia de València, l'interessat justifique el compliment de les obligacions derivades d'esta autorització i el servici territorial esmentat formalitze l'acta de posada en servici de les instal·lacions a què es referix esta resolució.  
  
2. El titular d'esta autorització complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat vigent en cada moment. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzades, sense perjuí del que resulte de l'aplicació del règim reglamentàriament establit per a les connexions.  
  
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i l'article 10 del Reial Decret 1434/2002, de 27 de desembre.  
4. Esta autorització en cap cas concedirà al seu titular drets exclusius d'ús i s'atorga sense perjuí de tercers, deixa a part els drets particulars i, sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que hi resulten aplicables i, en especial, les relatives a l'ordenació del territori i del medi ambient; tot això segons el que disposa l'article 73.4 de la Llei 34/1998, de 7 d'octubre.  
5. Serà causa de revocació d'esta autorització l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
  
6. El titular d'esta autorització comunicarà anualment, a la Direcció General d'Energia, un resum de la base de dades dels consumidors connectats a les instal·lacions autoritzades en esta resolució, segons el que disposa l'incís l de l'apartat 3 de l'article 10 del Reial Decret 1434/2002, de 27 de desembre, en el qual anirà especificat el nombre d'altes i baixes, si és el cas, realitzades en l'últim any.  
  
  
Segon  
Aprovar el projecte tècnic d'execució per a la construcció de les instal·lacions corresponents a la xarxa de distribució de gas natural canalitzat descrites en el punt primer d'esta resolució, redactat per un tècnic titulat competent, segons la declaració responsable d'este de 18 de juny de 2012, i s'habilita el titular d'esta resolució a la construcció de la instal·lació interessada d'acord amb les condicions que a continuació s'assenyalen:  
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, els organismes i les empreses de servici públic o d'interés general afectats per esta instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular d'esta resolució haurà de sol·licitar prèviament a esta direcció general l'aprovació corresponent.  
  
2. La instal·lació a executar complirà, en tot cas, el que establix el Reial Decret 919/2006, de 28 de juliol, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i, en especial, la seua instrucció tècnica complementària ITC-ICG 01, «Instal·lacions de distribució de combustibles gasosos per canalització», així com les disposicions i normes tècniques que li siguen aplicables. Així mateix, la construcció de les instal·lacions aprovades per este acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 12 mesos a comptar a partir de la data en què es notifique esta resolució. No obstant això, amb anterioritat a la finalització del termini de cada una de les fases arreplegades en l'autorització administrativa, Gas Natural Cegas, SA, podrà sol·licitar-ne una ampliació concreta per mitjà d'una sol·licitud motivada davant d'esta Direcció General d'Energia, i acompanyarà, a este efecte, la documentació justificativa de la demora i del cronograma de treballs previstos per al nou termini sol·licitat de la fase corresponent.  
  
4. El titular d'esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a esta direcció general o al servici territorial d'Energia corresponent podrà realitzar les comprovacions i les proves que considere necessàries durant les obres i quan finalitzen estes, en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular d'esta resolució haurà de comunicar, amb l'adequada antelació al servici territorial d'Energia corresponent, l'inici de les obres.  
Així mateix, el titular d'esta resolució estarà obligat a comunicar per escrit, amb l'adequada diligència, les incidències dignes de menció que es produïsquen durant l'execució, tant a esta direcció general com al servici territorial d'Energia corresponent.  
6. Finalitzades les obres de construcció i realitzades les proves corresponents, el titular d'esta resolució sol·licitarà l'autorització d'explotació (o acta de posada en servici) de la fase corresponent, prevista en l'article 85 del Reial Decret 1434/2002, de 27 de desembre. A esta comunicació s'adjuntarà un certificat de direcció i final d'obra, subscrit per una persona facultativa competent, en el qual conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra mencionat no estiga visat pel col·legi professional corresponent, s'hi adjuntarà la declaració responsable oportuna de conformitat amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, del 3 de novembre de 2010.  
  
7. Una vegada atorgada l'autorització d'explotació (o acta de posada en servici) de cada fase, incloses les possibles autoritzacions parcials, de la instal·lació interessada en este procediment, en el termini màxim de 10 dies, el servici territorial d'Energia corresponent ho comunicarà a esta direcció general.  
8. Esta direcció general, amb el tràmit previ del procediment oportú, deixarà sense efecte esta aprovació en qualsevol moment en què observe l'incompliment o la inobservança de les condicions que s'hi imposen.  
  
  
Tercer  
Ordenar:  
- La publicació d'esta resolució en el Diari Oficial de la Comunitat Valenciana i en el Butlletí Oficial de la Província de València.  
- La notificació d'esta resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització, i a les que han emés, o van haver d'emetre, el condicionat tècnic al projecte d'execució.  
Tot això de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la publicació mencionada es realitzarà, a més, a l'efecte de notificació d'esta resolució als interessats en esta que siguen desconeguts, s'ignore el lloc o el seu domicili de la notificació o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra esta resolució, que no posa fi a la via administrativa, pot interposar-se un recurs d'alçada davant de la Secretaria Autonòmica d'Indústria i Energia, en el termini d'un mes, comptat a partir de l'endemà d'aquell en què tinga lloc la seua notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 5 de febrer de 2015.- El director general d'Energia: Antonio Cejalvo Lapeña.  
  
  
  
ANNEX  
  
- P-PAA 01 Rev. 0, «Projecte d'autorització administrativa per al subministrament de gas natural en el terme municipal d'Atzeneta d'Albaida. Plànol de l'àrea d'autorització».  
  
- P-PT 01 Rev. 0, «Projecte d'autorització administrativa per al subministrament de gas natural en el terme municipal d'Atzeneta d'Albaida. Plànol de traçat».  
  
Accessibles en el lloc d'internet http://www.indi.gva.es/web/energia/energia.